To nordmænd på henholdsvis 33 og 32 år er varetægtsfængslet efter de er sigtet for lørdag aften, at have forgrebet sig seksuelt på en 7-årig pige. Retten i Aalborg har besluttet at varetægtsfængsle begge mændene i otte dage. De to mænd skulle, ifølge anklageskriftet, angiveligt have lokket pigen hen til et buskads, hvor de fik hende til at tage tøjet af. Her kyssede og befamlede de blandt andet pigen i skridtet og forsøgte at få hende til at røre ved deres lem - men det afviste pigen, hvorefter de to mænd onanerede foran hende. Nordmanden på 33 år blev anholdt lørdag aften, da pigen selv udpegede manden. Søndag formiddag henvendte den 32-årig nordmand sig selv på politigården, hvor politiet besluttede sig for også at anholde og sigte ham. Den ene af de to mænd valgte at kære afgørelsen om varetægtsfængsling med det samme.

Referat:
De to nordmænd, som er tiltat for at have forgrebet sig seksuelt på en 7-årig pige efter en Sankt Hans fest i Hals, er søndag eftermiddag blevet varetægtsfængslet i otte dage.